Lolland-Falsters Stifts-Tidende, 1844-04-01
Jndenlandske Efterretninger. Første Paragraph af Thorvaldsens under 5te Decbr. 1838 oprettede, og under 8de næstefter allernaadigst confirmerede, Testament og Gavebrev, lyder saaledes: Til min Fødeby Kjøbenhavn skiænker jeg alle mig tilhørende Konstgjenstande, saavel de, der allerede ere her i Hovedstaden, som den langt større Deel deraf, der endnu er i Rom, tilligemed den Tilvært, de endvidere indtil min Død maatte erholde, det Hele bestaaende af Statuer og Basrelieffer i Marmor og Gibs, antike Vaser, udskaarne Stene, Paster, Bronzer, Terracotter, Medailler, Malerier, Pragtværker, stukne Kobberplader, løse Kobbere og Lithographier, Haandtegninger, Bøger og hvilkesomhelst andre antike og moderne Gjenstande, der henhøre til Videnskaberne og de skjønne Konster. – Formeldte min urokkelige og igienkaldelige Gave er underkastet følgende Betingelser: a) at alle ovenfor anførte Gjenstande skulle udgjøre et eneste og særskilt Museum, der skal bære mit Navn, saaledes at det aldrig skal kunne blandes med hvilkesomhelst andre Samlinger, og følgeligen heller ikke formindskes, deles eller forandres under nogetsomhelst Paaskud eller af nogensomhelst Aarsag; b) at Staden Kjøbenhavn skal lade indrette et passende, særskilt og for Jldsvaade sikkert Locale for dette Museum. - Ved den under 25de Januar 1843 oprettede, under 16de Februar f. A. allernaadigst confirmerede Codicil bestemte den Afdøde dernæst, efterat det for hans Arbeider og de øvrige ham tilhørende Konstgjenstande bestemte Museum, ved de af den oprindelige Comitee for dets Oprettelse indsamlede Bidrag af over 60,000 Rbd., og ved hans kjære Fødestads betydelige Tilskud, var opført paa en til hans Ønsker svarende Maade, at Alt hvad han ved sin Død maatte efterlade sig uden derover at have fastsat nogen speciel Bestemmelse, skulde tilfalde Museet, med hvis Jndretning Codicillen derefter væsentlig beskjæftiger sig. De herhenhørende Deele af Codicillen lyde saaledes: Alle Konstsagerne skulle optages i Museet, og Alt det Øvrige skal gjøres i Penge og henlægges til Museets Fond, hvis Renter skulle anvendes til Bestillinger til Fordeel for danske Konstnere i det Øiemed, at befordre de skjønne Konster i Danmark og at berige mit Museum med de saaledes af dem udførte Arbeider, hvorhos jeg indskærper og udtrykkelig bestemmer, at Capitalerne stedse skulle være uafhændelige, og at de af ingensomhelst Aarsag eller under intet Paaskud skulle nogensinde kunne formindskes eller forbruges. – Begyndelsen til det i forrige § omtalte Fond er gjort med den Capital af omtrent 25,000 Rbd., som jeg allerede har skænket til Museet og afleveret til Testaments Executorerne, og hvis Renter maa af disse anvendes til Anskaffelsen af hvad der hører til Konst sagernes hensigtsmæssige Opstilling, og til Museets indvendige Forskjønnelse. - Som Følge af de i de 2de næstforegaaende §s indeholdte Bestemmelser, vil den umiddelbare og udelukkende Bestyrelse af Museet tilkomme og paaligge meerbemeldte Executorer, som jeg herved ydermere bemyndiger til at anvende de til deres Disposition satte Midler, for at vedligeholde og forøge Museets Kunstsager og at forskjønne dets Jndre, saa at det altid kan blive et hæderligt Monument for dansk Konst og danske Konstneres Præstationer. - Over alle til Museet hørende Konst ager, af hvad Navn nævnes kan, skal et nøiagtigt Katalog forfattes og ved Trykken bekjendtgjøres. Ligesom Alt hvad der hører til Vedligeholdelse og Forøgelse af Museet (o: Konstværkerne) skal som meldt udføres ved de Pengemidler, som af mig dertil ere skjænkede, saaledes haaber jeg, at Communalbestyrelsen, som saa velvilligen har sørget for, at den af Architekten Bindesbøll udkastede, smukke Planer ved ham bleven heldigen udført, vil ogsaa for Fremtiden sørge for, at denne kostbare Bygning paa Communens Bekostning stedse forsvarligen vedligeholdes, og paalideligt Tilsyn stedse dermed føres, saa at den altid kan være et sikkert og et anstændigt Opbevaringsted for de kostbare Konstsager, jeg har skænket Staden Kjøbenhavn. - Executores testamenti ere for nærværende Tid Dhrr. Conferentsraad Collin, Justitsraad Thiele, Professorerne Clausen, Schouw og Bissen, samt et Medlem af Kjøbenhavns Magistrat. De bemyndiges til at udnævne Eftermænd i de Fratrædendes Sted, hvilken bemyndigelse skal tilkomme deres eventuelle Eftermænd. - Ligesom de nuværende Executorer af Venskab for mig og af Kjærlighed til Konsten have paataget sig dette Arbeide uden noget Vederlag, saaledes antager jeg ogsaa, at deres Eftermænd ville giøre det. Naar Nogen af de Nuværende fratræder, indskrænkes deres Tal til fem; og skal det ved Afgang og ved ny Executors Udnævnelse være en Regel, at der imellem Executorerne altid ere tvende Professorer af Academiet for de skjønne Konster, et Medlem af Kjøbenhavns Magistrat og i det mindste een Lovkyndig, som vælges enten mellem de Tilforordnede i Høiesteret eller i Landsover- samt Hof= og Stadsretten. Forsædet imellem dem har bestandig den, som længst har været i denne Function; i Tilfælde af Meningsforskjellighed skeer Afgjørelsen ved de fleste Stemmer. Den Afdøde har dernæst i Codicillen bestemt, at Fuldførelsen af hans ufuldendte Værker, mod Godtgjørelse af Museumsfonden skal anbetroes Prof. Bissen, til hvem det specielt konstneriske Tilsyn med Museet i det hele er overdraget. (Fædrel.)